Na temelju odredbi članka 71. stavka 1. Zakona o pomorskom dobru i morskim lukama („Narodne novine“ broj 83/23) i članka 2. Plana davanja dozvola na lučkom području pod upravljanjem Županijske lučke uprave Zadar od 30. travnja 2026. godine (KLASA: 400-09/26-01/03, URBROJ: 2198-01-87/4-26-1), ravnatelj Županijske lučke uprave Zadar dana 16. srpnja 2026. godine raspisuje  

 
JAVNI NATJEČAJ ZA DODJELU DOZVOLA NA LUČKOM PODRUČJU POD UPRAVLJANJEM ŽUPANIJSKE LUČKE UPRAVE ZADAR
(PONOVLJENI NATJEČAJ) 

 
1. LOKACIJE I DJELATNOSTI ZA KOJE SE IZDAJU DOZVOLE NA LUČKOM PODRUČJU  

Predmet Javnog natječaja je dodjela dozvola na lučkom području pod upravljanjem Županijske lučke uprave Zadar sukladno tabelarnom i grafičkom prikazu (Prilog 1. i Prilog 2.) u kojima su navedene oznake mikrolokacije, djelatnosti za koje se izdaju, broj dozvola, razdoblje na koje se dodjeljuju dozvole te grafički prikaz mikrolokacija.
Lokacije za obavljanje djelatnosti se odnose na luke otvorene za javni promet na području Županijske lučke uprave Zadar, Biograd n/M, Petrčane i Starigrad-Paklenica, a mikrolokacije na pozicije na kojima će se obavljati djelatnost. 

Javni natječaj se objavljuje sukladno Planu davanja dozvola na lučkom području pod upravljanjem Županijske lučke uprave Zadar od 30. travnja 2026. godine (KLASA: 400-09/26-01/03, URBROJ: 2198-01-87/4-26-1) i Uredbi o vrstama djelatnosti i visini minimalne naknade za dodjelu dozvola na pomorskom dobru („Narodne novine“ broj 16/24, 48/26), i to za sljedeće djelatnosti: 
 
1. reklamiranje, i to putem sredstava kako slijedi: 
a) info pult do 2 m2 
b) postavljanje reklame (sredstva za reklamiranje) 

Vrsta sredstva i podnošenje ponuda

Za svaku lokaciju koja je predmet ovog javnog natječaja u Tablici lokacija unaprijed je određena vrsta sredstva za koju se izdaje dozvola (reklama ili info pult).

Ponuditelji mogu podnijeti ponudu isključivo za vrstu sredstva koja je za pojedinu lokaciju određena ovim javnim natječajem. Ponude kojima se za pojedinu lokaciju nudi druga vrsta sredstva od one određene natječajem neće se razmatrati te će se odbiti kao nevaljane.

Za svaku mikrolokaciju izdaje se jedna dozvola za postavljanje sredstva vrste utvrđene ovim Javnim natječajem.
Najpovoljnijom ponudom smatra se pravodobna, potpuna i valjana ponuda ponuditelja koji ispunjava sve uvjete Javnog natječaja te koja ostvari najveći ukupan broj bodova prema kriterijima ocjenjivanja propisanima u točki 10. ovog Javnog natječaja.

 
2. POČETNI IZNOS MINIMALNE GODIŠNJE NAKNADE ZA DODJELU DOZVOLA  

Početni iznos godišnje naknade je minimalna godišnja naknada za dodjelu dozvole na lučkom području za svaku od djelatnosti predviđenih Planom davanja dozvola na lučkom području pod upravljanjem Županijske lučke uprave Zadar, prema Uredbi o vrstama djelatnosti i visini minimalne naknade za dodjelu dozvola na pomorskom dobru („Narodne novine“ broj 16/24, 48/26) kako slijedi: 
 

	
	Djelatnost: Reklamiranje 
	

	Sredstvo 
	Početni iznos naknade (EUR) 
	Obračunska jedinica 

	Info pult do 2 m2 
	100,00 
	m2 

	Reklama 
	50,00 
	m2 


 
Za potrebe ovog Javnog natječaja obračunska površina svakog info pulta iz Tablice lokacija iznosi 1 m². 


Slijedom navedenoga, početni iznos minimalne godišnje naknade za svaku pojedinu mikrolokaciju na kojoj je predviđen jedan info pult iznosi 100,00 EUR godišnje.
Ponuda u kojoj je ponuđeni godišnji iznos naknade niži od početnog iznosa minimalne godišnje naknade neće se uzeti u razmatranje.

	
	TABLICA LOKACIJA
	

	Mikrolokacija 
	Sredstvo 
	Količina 
	Obračunska površina

	Luka Biograd n/M, Obala Petra Krešimira IV. (k.č. 3759/8 i 3759/6)-broj 4 
	Info pult
	1
	1 m2 

	Luka Biograd n/M, Obala Petra Krešimira IV. (k.č. 3759/8 i 3759/6)-broj 5 
	Info pult
	1
	1 m2 

	Luka Biograd n/M, Obala Petra Krešimira IV. (k.č. 3759/8 i 3759/6)-broj 8
	Info pult
	1
	1 m2 

	Luka Biograd n/M, Obala Petra Krešimira IV. (k.č. 3759/8 i 3759/6)-broj 9
	Reklama
	1
	1 m2 

	Luka Biograd n/M, Obala Petra Krešimira IV. (k.č. 3759/8 i 3759/6)-broj 12
	Reklama
	1
	1 m2 

	Luka Petrčane-lučki bazen 1, Ulica VII (k.č.83/1)-broj 3
	Reklama
	1
	1 m2 

	Luka Starigrad-Paklenica, Stjepana Bušljete (k.č. 5091/7)
	Reklama
	1
	1 m2 




3. VRIJEME TRAJANJA DOZVOLE 

Dozvole na lučkom području dodjeljuju se za razdoblje od izvršnosti rješenja o davanju dozvole do 31. prosinca 2027. godine.
4. ROK ZA PODNOŠENJE PONUDE NA NATJEČAJ 

Ponude po ovom javnom natječaju podnose se od 16. srpnja 2026. godine, a moraju biti zaprimljene u pisarnici Županijske lučke uprave Zadar, Franka Lisice 77, 23 000 Zadar najkasnije do 30. srpnja 2026. godine u 12,00 sati, bez obzira na način dostave. 
 
Ponude koje pristignu poštom ili budu predane u pisarnicu nakon isteka roka za predaju, neovisno o datumu i satu predaje ponude na poštu, smatrati će se nepravodobnima te se iste neće uzeti u obzir. 
 
Ponude po ovom javnom natječaju obvezno je dostaviti u zatvorenim omotnicama s naznakom: 
“PONUDA ZA NATJEČAJ ZA DODJELU DOZVOLA NA LUČKOM PODRUČJU POD UPRAVLJANJEM ŽUPANIJSKE LUČKE UPRAVE ZADAR - NE OTVARATI”, na adresu: Županijska lučka uprava Zadar, Franka Lisice 77, 23 000 Zadar. 
 
Na omotnici mora biti naznačeno ime i adresa ponuditelja, tako da se ponuda može neotvorena vratiti ponuditelju u slučaju da je zaprimljena izvan roka za dostavu ponude. 
 
U roku za dostavu ponude ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponuda mijenja ponudu smatra se da je ponuda dostavljena u trenutku dostave posljednje izmijenjene ponude. 
 
Nakon isteka roka za zaprimanje ponuda, nijedan ponuditelj ne može mijenjati sadržaj svoje ponude niti je zamijeniti novom. 
 
Nepravodobne, nepotpune ponude i ponude koje nisu dostavljene u zatvorenoj omotnici će se odbaciti. 
 
Uredovno radno vrijeme pisarnice sa strankama: ponedjeljak - petak 08:00-11:00 h i od 11:30-13:30 h. 
 
5. VRIJEME I MJESTO JAVNOG OTVARANJA PONUDA 

Javno otvaranje ponuda obavit će se u zgradi Županijske lučke uprave Zadar, Franka Lisice 77, 23 000 Zadar dana 31. srpnja 2026. godine, s početkom u 12,00 sati. 
 
6. IZNOS I VRSTA JAMSTVA ZA OZBILJNOST PONUDE 

Ponuditelj je dužan uplatiti jamstvo za ozbiljnost ponude u iznosu od 30 % godišnjeg iznosa naknade koji je ponudio u svojoj ponudi za pojedinu mikrolokaciju.
Jamstvo se obračunava prema sljedećoj formuli:
Jamstvo za ozbiljnost ponude = ponuđeni godišnji iznos naknade × 30 %.
Ako ponuditelj podnosi zasebne ponude za više mikrolokacija, za svaku pojedinu ponudu i mikrolokaciju dužan je zasebno uplatiti odgovarajući iznos jamstva za ozbiljnost ponude.
U opisu plaćanja obvezno se navode oznaka mikrolokacije i naziv djelatnosti na koju se uplata odnosi.

Jamstvo za ozbiljnost ponude uplaćuje se na IBAN Županijske lučke uprave Zadar s niže navedenim podacima:
Primatelj: Županijska lučka uprava Zadar
IBAN: HR1523900011100854444
Model: HR00
Poziv na broj: OIB ponuditelja
Opis plaćanja: obavezno navesti mikrolokaciju i djelatnost
Dokaz o uplati jamstva za ozbiljnost ponude mora biti priložen Ponudi 
  
Dokazom o uplati jamstva za ozbiljnost ponude neće se smatrati nalog za plaćanje u kojem stoji da je nalog u izvršenju. 

Uplata jamstva mora biti evidentirana na poslovnom računu Županijske lučke uprave Zadar najkasnije do trenutka otvaranja ponuda. 
 
7. ROK U KOJEM JE ODABRANI PONUDITELJ DUŽAN ZAPOČETI OBAVLJANJE 
      DJELATNOSTI 

Odabrani ponuditelj dužan je započeti obavljati djelatnost nakon izvršnosti rješenja o davanju dozvole, u skladu s vremenskim razdobljem obavljanja djelatnosti koje je naveo u ponudi.
Za 2026. godinu djelatnost se obavlja od izvršnosti rješenja o davanju dozvole do isteka razdoblja navedenog u ponudi, dok se tijekom 2027. godine djelatnost obavlja u cijelom vremenskom razdoblju za koje se ponuditelj obvezao u ponudi.
 
8. PROVEDBA I UVJETI NATJEČAJA 

Pravo podnošenja ponude, odnosno prijave za sudjelovanje na javnom natječaju imaju sve fizičke osobe državljani Republike Hrvatske i državljani država članica Europske unije, kao i sve pravne osobe koje imaju registrirano sjedište u Republici Hrvatskoj, odnosno nekoj od država članica Europske unije. 
 
Natječaj za davanje dozvola na lučkom području iz točke 1. provodi se prikupljanjem pisanih ponuda. Prikupljanje pisanih ponuda provodi se dostavom putem preporučene pošte ili neposrednom predajom u pisarnici Županijske lučke uprave Zadar. 
 
Natječaj provodi Povjerenstvo za dodjelu dozvola na lučkom području Županijske lučke uprave Zadar imenovano posebnom Odlukom ravnatelja (dalje u tekstu: Povjerenstvo). 
 
Obvezni uvjeti natječaja koje svaki ponuditelj mora ispunjavati: 
1. da je ponuditelj registriran za obavljanje djelatnosti za koju podnosi prijavu na natječaj 
2. da ponuditelj nema dospjelih obveza temeljem javnih davanja 
3. da ponuditelj nema dospjelih nepodmirenih financijskih obveza prema Županijskoj lučkoj upravi Zadar po bilo kojoj osnovi 
4. da ponuditelj nije koristio pomorsko dobro/lučko područje bez valjane pravne osnove i/ili uzrokovao štetu na pomorskom dobru/lučkom području. 
 
U ponudi je potrebno izrijekom naznačiti oznaku mikrolokacije, naziv djelatnosti te sredstva za koje se ponuda podnosi, sukladno tabelarnom prikazu iz Priloga 1. ovog Javnog natječaja. 

Ponudu je moguće podnijeti samo za jednu djelatnost sa ukupnim brojem predviđenih sredstava po pojedinoj mikrolokaciji, sukladno tabelarnom prikazu iz Priloga 1. ovog Javnog natječaja.

Povjerenstvo je dužno razmotriti pravodobne ponude i utvrditi sadržavaju li iste sve podatke i dokumentaciju propisanu u natječaju te da li ponuditelj ispunjava obvezne uvjete natječaja. 
 
Za pojedinu mikrolokaciju potrebno je priložiti jedinstvenu, zasebnu ponudu. 
 
Ponuda koja je podnesena za više mikrolokacija, ponuda u kojoj nije naveden ponuđeni iznos naknade ili ponuda iz koje nije moguće odrediti za koju mikrolokaciju, djelatnosti i sredstva se ponuda podnosi, smatrat će se neurednom i nepotpunom ponudom te se neće uzeti u razmatranje. 
  
Ponude ponuditelja koji ne ispunjavaju obvezne uvjete natječaja neće se uzeti u obzir prilikom utvrđivanja najpovoljnije ponude. 

Povjerenstvo sastavlja Zapisnik o otvaranju ponuda i Zapisnik o pregledu i ocjeni ponuda koje dostavlja ravnatelju. Zapisnike potpisuju svi članovi Povjerenstva.
 
9. SADRŽAJ PONUDE ZA SUDJELOVANJE U NATJEČAJU ZA DODJELU DOZVOLE     
     NA LUČKOM PODRUČJU 

Pisana ponuda za sudjelovanje u natječaju mora sadržavati: 

1. Obrazac zahtjeva sa popunjenim sljedećim obveznim podacima: 
·    podaci o ponuditelju (ime i prezime/naziv tvrtke/obrta, OIB, adresa, kontakt, IBAN 
   ponuditelja radi povrata jamstva za ozbiljnost ponude), 
· oznaka mikrolokacije za koju se dostavlja ponuda, sa izvodom iz grafičkog prikaza lokacija, 
· naziv djelatnosti i sredstva za koje se dostavlja ponuda, 
· ponuđeni godišnji iznos naknade, 
· vremensko razdoblje obavljanja djelatnosti 
 
2. Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegovog poslovnog nastana kojim se dokazuje da je registriran za djelatnost za koju se prijavljuje na natječaj, ne starije od 30 dana od dana objave ovog natječaja 

3. Dokaz o uplati jamstva za ozbiljnost ponude sukladno točki 6. ovog Javnog natječaja 
 
4. Potvrdu Porezne uprave i/ili drugog nadležnog tijela u državi poslovnog nastana kojom dokazuje da nema nepodmirenih obveza temeljem javnih davanja, ne starije od 30 dana od dana objave ovog natječaja 
 
5. Javnobilježnički ovjerenu izjavu kojom se daje suglasnost lučkom redaru za uklanjanje i odvoz na deponij svih predmeta i stvari bez provedenog upravnog postupka, ukoliko se nalaze izvan odobrene lokacije, za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari nalaze na lokaciji nakon isteka ili ukidanja dozvole na lučkom području te ukoliko se na lokaciji postavljaju predmeti i stvari koje nisu odobrene dozvolom na lučkom području (Obrazac 1)
 
6. Javnobilježnički ovjerenu izjavu ponuditelja da nije koristio pomorsko dobro bez valjane prave osnove i/ili uzrokovao štetu na pomorskom dobru (Obrazac 2) 

7. Javnobilježnički ovjerenu izjavu o vremenskom razdoblju tijekom godine u kojem će ponuditelj obavljati djelatnost temeljem dozvole (Obrazac 3)
   
8. Prospekt proizvođača, tehnički prikaz ili fotografiju info pulta odnosno sredstva za reklamiranje koje ponuditelj namjerava postaviti, s naznačenim dimenzijama sredstva. 

Ukoliko ponuditelj posjeduje sljedeće, pisana ponuda za sudjelovanje u natječaju sadržava: 
 
1. Preslike koncesije, koncesijskog odobrenja, dozvole na pomorskom dobru ili lučkom području odnosno drugog odgovarajućeg akta kojim ponuditelj dokazuje da je tijekom razdoblja od dvije godine koje prethodi danu objave ovog Javnog natječaja obavljao djelatnost reklamiranja na pomorskom dobru ili lučkom području. 
 
2. Izjavu ponuditelja, danu pod materijalnom i kaznenom odgovornošću, da je djelatnost reklamiranja na pomorskom dobru ili lučkom području obavljao dobro i odgovorno, u skladu s izdanim aktom i bez utvrđenih povreda obveza koje bi dovele do ukidanja ili oduzimanja koncesije, koncesijskog odobrenja ili dozvole. 


NAPOMENA: Ponuditelji nisu dužni ponudi prilagati dokaz da nemaju nepodmirenih financijskih obveza prema Županijskoj lučkoj upravi Zadar po bilo kojoj osnovi, već će Povjerenstvo isto provjeravati po službenoj dužnosti.


10. OCJENJIVANJE PONUDA 

Ocjenjivanje ponuda utvrđuje se temeljem sljedećih kriterija: 

 
	KRITERIJ 
	OZNAKA KRITERIJA 
	RELATIVNI PONDER 
	MAX.
BROJ
BODOVA

	Ponuđeni iznos naknade za dozvolu na lučkom području
	
IN
	 
  70%
	
70

	Vremensko razdoblje obavljanja djelatnosti dozvole tijekom godine
	
VOD
	
20%
	
20

	Prethodno iskustvo i dobro i odgovorno obavljanje djelatnosti, odnosno korištenje pomorskog dobra/lučkog područja
	
PI
	
10%
	
10

	Ukupno

	(T=
IN+VOD+PI)
	100%
	
100


  

a) PONUĐENI IZNOS NAKNADE ZA DODJELU DOZVOLE NA LUČKOM PODRUČJU 

Ponuđeni iznos naknade za dozvolu na lučkom području (IN) - 70% ocjene ponude. 
 
70% ostvaruje najviše ponuđeni iznos naknade za pojedinu lokaciju, a manje ponuđeni iznosi ostvaruju manji postotak razmjeran odnosu najviše ponuđenog iznosa te konkretnog manjeg ponuđenog iznosa. 
 
Broj bodova prema kriteriju ponuđenog godišnjeg iznosa naknade izračunava se prema sljedećoj formuli:

IN = (INp / INmax) × 70

pri čemu je:

IN – broj bodova ocjenjivane ponude prema kriteriju ponuđenog iznosa naknade,
INp – ponuđeni godišnji iznos naknade ocjenjivane ponude,
INmax – najviši ponuđeni godišnji iznos naknade među svim valjanim ponudama za istu mikrolokaciju,
70 – maksimalni broj bodova prema kriteriju ponuđenog iznosa naknade.

Dobiveni broj bodova zaokružuje se na dvije decimale.
 
b) VREMENSKO RAZDOBLJE OBAVLJANJA DJELATNOSTI TEMELJEM DOZVOLE 

Podnositelj zahtjeva u ponudbenom listu upisuje vremensko razdoblje u kojem planira obavljati djelatnost (VOD) - 20% ponude. 
 
Vrednuje se vremensko razdoblje obavljanja djelatnosti temeljem dozvole kako slijedi: 
 

	VREMENSKO RAZDOBLJE OBAVLJANJA DJELATNOSTI TEMELJEM DOZVOLE 
	BODOVI 

	15.05.-30.09. 
	10

	01.04.-31.10. 
	20


 
Županijska lučka uprava Zadar putem lučkog redara kontrolirat će vrijeme korištenja lučkog područja sukladno dostavljenoj ponudi i rješenju o dodjeli dozvole na lučkom području.  

c) PRETHODNO ISKUSTVO I DOBRO I ODGOVORNO OBAVLJANJE DJELATNOSTI, ODNOSNO KORIŠTENJE POMORSKOG DOBRA/LUČKOG PODRUČJA 

Prethodno iskustvo i dobro i odgovorno obavljanje djelatnosti reklamiranja na pomorskom dobru ili lučkom području boduje se s najviše 10 bodova.
Relevantnim iskustvom smatra se obavljanje djelatnosti reklamiranja na pomorskom dobru ili lučkom području u bilo kojem razdoblju tijekom dvije godine koje neposredno prethode danu objave ovog Javnog natječaja.
Razdoblje od dvije godine računa se unatrag od dana objave Javnog natječaja te se ne utvrđuje prema kalendarskim godinama.
	Dokumentirano iskustvo
	Bodovi

	Ponuditelj nema dokazano iskustvo obavljanja djelatnosti reklamiranja tijekom referentnog razdoblja
	0

	Ponuditelj ima dokazano iskustvo obavljanja djelatnosti reklamiranja tijekom referentnog razdoblja
	10



Iskustvo se dokazuje koncesijom, koncesijskim odobrenjem, dozvolom ili drugim odgovarajućim aktom iz kojeg je razvidna djelatnost reklamiranja i razdoblje u kojem ju je ponuditelj smio obavljati.
Broj izdanih akata i broj mikrolokacija ne utječu na broj bodova.
Ponuditelj koji ne priloži odgovarajući dokaz ostvaruje 0 bodova prema ovom kriteriju, ali se njegova ponuda zbog toga ne smatra nepotpunom.
UKUPNA VIJEDNOST PONUDE (T) =IN+VOD+PI 
 
11. NAJPOVOLJNIJA PONUDA 

Povjerenstvo utvrđuje rang-listu ponuditelja čije su ponude pravodobne, potpune i valjane i čiji ponuditelji ispunjavaju sve obvezne uvjete Javnog natječaja.

Najpovoljnijom ponudom za pojedinu mikrolokaciju smatra se ponuda koja ostvari najveći ukupan broj bodova prema kriterijima iz točke 10. ovog Javnog natječaja.
 
Ako dvije ili više ponuda za pojedinu djelatnost sa određenim sredstvima na pojedinoj mikrolokaciji imaju najveći broj bodova, najpovoljnija ponuda je ona ponuda koja je ostvarila veći broj bodova iz kriterija ponuđenog iznosa naknade, a ako ponude imaju i isti broj bodova iz kriterija ponuđenog iznosa naknade, prednost ima ona ponuda koja je ranije podnesena. 
 
U slučaju odustanka prvog najpovoljnijeg ponuditelja, najpovoljnijim ponuditeljem smatra se prvi sljedeći najviše rangirani ponuditelj, uz uvjet da ispunjava i sve druge uvjete javnog natječaja. 
 
Odluku o dodjeli dozvola najpovoljnijim ponuditeljima prema rezultatima ocjenjenim od strane Povjerenstva, odnosno odluku o poništenju javnog natječaja, na prijedlog ravnatelja, donosi Upravno vijeće Županijske lučke uprave Zadar u roku od 30 dana od isteka roka za dostavu ponuda. 
 
Na temelju zaprimljenih ponuda na javnom natječaju, na temelju odluke Upravnog vijeća Županijske lučke uprave Zadar, rješenje o davanju dozvole na lučkom području najpovoljnijim ponuditeljima donosi ravnatelj nakon stupanja na snagu odluke Upravnog vijeća. 
 
Odabrani ponuditelj dužan je prije izdavanja dozvole dostaviti bjanko zadužnicu na iznos godišnjeg iznosa dozvole na lučkom području, potvrđenu od javnog bilježnika, kojom u svojstvu ovlaštenika dozvole na lučkom području daje suglasnost da se može provesti prisilna ovrha na svim njegovim računima i njegovoj cjelokupnoj pokretnoj i nepokretnoj imovini, a radi naplate dospjele, nenaplaćene naknade za dozvolu na lučkom području za naknadu štete koja može nastati zbog neispunjenja obveza iz dozvole na lučkom području, za korištenje dozvole na lučkom području preko mjere te radi naplate eventualnih troškova ovrhe. 
 
Ukoliko odabrani ponuditelj ne dostavi bjanko zadužnicu, neće mu se izdati dozvola, niti mu se vraća uplaćeno jamstvo za ozbiljnost ponude. 

Svim ostalim ponuditeljima Županijska lučka uprava Zadar izvršit će povrat uplaćenog jamstva za ozbiljnost ponude u roku od 15 dana od stupanja na snagu Odluke o odabiru najpovoljnijeg ponuditelja. 
 
Protiv rješenja o davanju dozvole na lučkom području može se izjaviti žalba Ministarstvu mora, prometa i infrastrukture sukladno članku 71. stavak 11. Zakona o pomorskom dobru i morskim lukama („Narodne novine“ broj 83/23). 

12. OSTALE ODREDBE
 
Ovaj Javni natječaj objavit će se u dnevnom listu, na oglasnoj ploči Županijske lučke uprave 
Zadar i na službenoj mrežnoj stranici Županijske lučke uprave Zadar pod rubrikom 
„Natječaji“. 
 
Tabelarni i Grafički prikaz (Prilog 1. i Prilog 2.) te potrebni Obrasci ovog Javnog natječaja dostupni su na oglasnoj ploči Županijske lučke uprave Zadar te na službenoj mrežnoj stranici Županijske lučke uprave Zadar pod rubrikom „Natječaji“. 

